CELEX: 32015D0429(01)
Language: bg
Date: 2015-04-20 00:00:00
Title: Решение на Съвета от 20 април 2015 година за назначаване на член на управителния съвет на Европейския орган за безопасност на храните

29.4.2015   
            
            
               BG
            
            
               Официален вестник на Европейския съюз
            
            
               C 142/1
            
         РЕШЕНИЕ НА СЪВЕТА
   от 20 април 2015 година
   за назначаване на член на управителния съвет на Европейския орган за безопасност на храните
   (2015/C 142/01)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 25, параграф 1 от него,
   като взе предвид списъка с кандидати, представен на Съвета от Европейската комисия,
   като взе предвид становището, изразено от Европейския парламент,
   като има предвид, че:
   
               (1)
            
            
               От съществено значение е да се гарантират независимостта, високото научно качество, прозрачността и ефективността на Европейския орган за безопасност на храните (ЕОБХ). Сътрудничеството с държавите членки също е изключително необходимо.
            
         
               (2)
            
            
               Един от членовете на управителния съвет на ЕОБХ — г-жа Valérie BADUEL, подаде оставка. Поради това следва да бъде назначен нов член за остатъка от мандата ѝ.
            
         
               (3)
            
            
               За целите на назначаването на един нов член на управителния съвет на ЕОБХ Съветът разгледа представения от Комисията списък въз основа на предоставената от Комисията документация и предвид становището, изразено от Европейския парламент. Целта е да се гарантират най-висока степен на компетентност, широк обхват на съответен професионален опит, например в областта на управлението и публичната администрация, и възможно най-широко географско разпределение в рамките на Съюза.
            
         
               (4)
            
            
               Съгласно член 25 от Регламент (ЕО) № 178/2002 четирима от членовете на управителния съвет на ЕОБХ трябва да имат професионален опит в организации, представляващи потребителите и други групи интереси по хранителната верига. Понастоящем четирима членове вече имат такъв опит,
            
         ПРИЕ НАСТОЯЩОТО РЕШЕНИЕ:
   Член 1
   За член на управителния съвет на Европейския орган за безопасност на храните за периода от 1 май 2015 г. до 30 юни 2016 г. се назначава следното лице:
   г-н Michael WINTER.
   Член 2
   Настоящото решение влиза в сила в деня на приемането му.
   
      Съставено в Люксембург на 20 април 2015 година.
      
         
            За Съвета
         
         
            Председател
         
         J. DŪKLAVS
      
   
   
      (1)  ОВ L 31, 1.2.2002 г., стр. 1.